**Ministru kabineta rīkojuma**

**"Par Ministru kabineta balvas piešķiršanu" projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts sagatavots saskaņā ar Ministru kabineta 2010. gada 5. oktobra noteikumiem Nr. 928 „Kārtība, kādā dibināmi valsts institūciju un pašvaldību apbalvojumi” un pamatojoties uz Ministru kabineta Apbalvošanas padomes 2014. gada 13. oktobra lēmumu (Protokols Nr. 13). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Apbalvošanas padome izskatīja saņemtos ierosinājumus par Ministru kabineta balvas piešķiršanu: 1. Latvijas Kara muzeja direktorei **Aijai Fleijai** par vēsturiski nozīmīgu ieguldījumu Latvijas Kara muzeja darbības atdzimšanā un attīstībā (Aizsardzības ministrijas 2014. gada 17. septembra vēstule Nr. MV-N/2233);2.Latvijas Universitātes asociētajam profesoram, vēstures zinātņu doktoram **Ērikam Jēkabsonam** par nozīmīgu ieguldījumu Latvijas Polijas attiecību izpētē (Ārlietu ministrijas 2014. gada 19. Septembra vēstule Nr. 15/862-3808);3. Valsts policijas Rīgas reģiona pārvaldes priekšnieka vietniekam, Kārtības policijas pārvaldes priekšniekam pulkvedim **Aleksandram Bukēvičam** par priekšzīmīgu un profesionālu darbu, nozīmīgu ieguldījumu sabiedriskās kārtības un drošības nodrošināšanā (Iekšlietu ministrijas 2014. gada 10. septembra vēstule Nr. 1-55/2332);4. Gleznotājai **Maijai Norai Tabakai** par izcilu ieguldījumu Latvijas mākslā un sasniegumiem starptautiskā kontekstā (Kultūras ministrijas 2014. gada 16. septembra vēstule Nr. 3.1.1-4/2975);5. **Latvijas Radio korim** un Valsts kamerorķestrim **„Sinfonietta Rīga”** par izcilu ieguldījumu Latvijas profesionālās mūzikas nozarē un sasniegumiem starptautiskā kontekstā (Kultūras ministrijas 2014. gada 18. septembravēstule Nr. 3.1.1-4/2999);6. Horeogrāfei, tautas deju ansambļa „Zelta Sietiņš” vadītājai, dejas mākslas pedagoģei, kino jomas darbiniecei **Baibai Rasmai Šteinai** par izcilu ieguldījumu dejas mākslā, Dziesmu un deju svētku tradīcijas saglabāšanā un tālāknodošanā, par profesionālo darbību kino nozarē (Kultūras ministrijas 2014. gada 16. septembra vēstule Nr. 3.1.1-4/2976);8. Režisorei, producentei **Dzintrai Gekai-Vaskai** par ilggadēju ieguldījumu uz Sibīriju no 1941. līdz 1949.gadam izsūtīto Latvijas iedzīvotāju likteņstāstu pētīšanā un atspoguļošanā Latvijā un aiz tās robežām (Kokneses fonda 2014. gada 17. septembra vēstule);9. Latvijas Ārstu biedrības prezidentam **Pēterim Apinim** par aktīvu un sekmīgu sabiedrības veselības jautājumu risināšanu un Latvijas Ārstu biedrības darbības profesionālu stiprināšanu (Veselības ministrijas 2014. gada 23. septembra vēstule Nr. 01-12/3335);10. Latvijas Organiskās sintēzes institūta vadošajam pētniekam ķīmijas doktora **Eināram Ložam** par būtisku ieguldījumu medicīnas ķīmijas pētījumu attīstībā Latvijā un pretvēža preparāta belinostata atklāšanā (Latvijas Zinātņu akadēmijas 2014. gada 26. septembra vēstule Nr. 1.1.-1/209);11. Akadēmiskā rakstu krājuma „Latvieši un Latvija” redakcijas kolēģijai: **Ilgai Jansonei, Tālavam Jundzim, Viktoram Hausmanim, Maijai Kūlei, Andrejam Vaskam, Guntim Zemītim** par būtisku devumu starpnozaru disciplīnas letonistikas izveidē un četru sējumu akadēmiskā rakstu krājuma „Latvieši un Latvija” sastādīšanu (Latvijas Zinātņu akadēmijas 2014. gada 26. septembra vēstule Nr. 1.1.-1/210);12. Bijušajai Latvijas Okupācijas muzeja direktorei **Gundegai Michelei** par starptautiski atzīta muzeja ilggadīgu vadīšanu un ieguldījumu Latvijas vēsturiskās atmiņas saglabāšanā (Kultūras ministrijas 2014. gada 1. oktobra vēstule Nr. 3.1.4-3/3166; Latvijas Okupācijas muzeja biedrības 2014. gada 30. septembra vēstule);13. Latvijas ukraiņu biedrību apvienības priekšsēdētājai **Ludmilai Belincevai** par nozīmīgu ieguldījumu Latvijas ukraiņu diasporas līdzdalības veicināšanā Latvijas un Eiropas Savienības integrācijas procesos, ukraiņu kultūras un tradīciju saglabāšanā, kā arī starpvalstu kultūras dialoga stiprināšanā (Ministru prezidenta 2014. gada 7. oktobra vēstule Nr. 111-2/63).Apbalvošanas padome atbalstīja ierosinājumus par Ministru kabineta balvas piešķiršanu: **1. Aleksandram Bukēvičam;** **2. Latvijas Radio korim un Valsts kamerorķestrim „Sinfonietta Rīga”;****3. Baibai Rasmai Šteinai;****4. Dzintrai Gekai-Vaskai;****5. Ilgai Jansonei, Tālavam Jundzim, Viktoram Hausmanim, Maijai Kūlei, Andrejam Vaskam, Guntim Zemītim.**Apbalvošanas padome atbalstīja Ministru kabineta balvai izvirzītajām personām piešķirt Ministru kabineta Atzinības rakstu:1. Ērikam Jēkabsonam;2. Pēterim Apinim;3. Ludmilai Belincevai;4. Eināram Ložam;Apbalvošanas padome nolēma nevirzīt tālākai izskatīšanai Ministru kabinetā ierosinājumus piešķirt Ministru kabineta balvu:1. Aijai Fleijai;2. Maijai Norai Tabakai;3. Gundegai Michelei. |
| 3. | Projekta izstrādē iesaistītās institūcijas | Valsts kanceleja |
| 4. | Cita informācija | Nav  |

II–VII sadaļa – projekts šo jomu neskar.

Ministru prezidente Laimdota Straujuma

Vizē:

Valsts kancelejas direktore Elita Dreimane

14.10.2014.

620

Irēna Pļaveniece

67082911; irena.plaveniece@mk.gov.lv